el el el el el en el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el uk sv el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el de el el el el el el el el el el el el el el el el el el en el el el el el el el el fr it el el el nl el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el de el el el el el el el de el el el el el el el el el el el el el el el el el el el el el el el el el el el el el el el el de el el el el el el el el el el el el de el el el el el el el el el el el el de el el el el el el el el el el el el cs el el el el el el el el el el el el cs el el el el el el el el el el el de el el el el el el el el el el el el cs el el el el el el el el el el el cs el el el el el el el el el el el cs el el el el el el el el el el el el cs el el el el el el el el el el el el de el el el el el el el el cs el el el el el el el el el el el el el el el el el el el el en en es en la en el war el el el el el el el el el el el el el el el el el el el el el el el el el el el el el el el el el el el el el el el uk el
Στις 45 διαφάνειες της ανάρτησης υπάρχει παρουσίαση της θεωρίας μέσα από ένα συνδυασμό κειμένου, εικόνων και υπερσυνδέσεων. Όποια λέξη ή φράση εμφανίζεται υπογραμμισμένη σε μια διαφάνεια, σημαίνει πως έχει υπερσύνδεση.
Παρακάτω δίνω ορισμένες οδηγίες για την καλύτερη λειτουργία και χρήση των διαφανειών μιας παρουσίασης pptx. Αυτό θα γίνεται σε κάθε παρόμοια ανάρτηση.
Όταν το pptx είναι σε κατάσταση προβολής, βάζοντας το δείκτη του ποντικιού στην υπογραμμισμένη λέξη ή φράση, εμφανίζεται το "χεράκι", οπότε κάνοντας αριστερό κλικ εκεί, οδηγείστε συνήθως σε μια προσομοίωση ή βίντεο που έχει σχέση κι εξυπηρετεί την καλύτερη κατανόηση του συγκεκριμένου μαθήματος. Γι' αυτή τη διαδικασία χρειάζεται να υπάρχει σύνδεση με το διαδίκτυο.
Μετά την ανάπτυξη της θεωρίας, δίνονται διαδικτυακές διευθύνσεις-παραπομπές, όπου μπορείτε να βρείτε επιπλέον χρήσιμο εκπαιδευτικό υλικό προερχόμενο από συναδέλφους και εκπαιδευτικά ιδρύματα.
Στις τελευταίες διαφάνειες κάθε ανάρτησης υπάρχουν ερωτήσεις (διαφόρων τύπων) και ασκήσεις σχετικές με το θέμα της ανάρτησης.
Οι αναρτήσεις pptx μπορούν να χρησιμοποιηθούν άμεσα από κάθε συνάδελφο, αρκεί να έχει κατεβάσει στον υπολογιστή του κάποιο πρόγραμμα που υποστηρίζει το powerpoint (Office ή κάτι άλλο).
Για την παρουσίαση κάθε διαφάνειας έχω επιλέξει κάποιο χρονισμό. Γι' αυτό ο (η) χρήστης του υλικού καλό θα ήταν να έχει μελετήσει με προσοχή τον τρόπο που το κείμενο και οι εικόνες αλληλοδιαδέχονται, πριν το χρησιμοποιήσει.
Υπάρχει περίπτωση κάποια σύμβολα να μην προβάλλονται σωστά στην οθόνη του δικού σας υπολογιστή. Ο πιο πιθανός λόγος γι' αυτό είναι η διαφορετική έκδοση του Office (pptx). Χρησιμοποιώ το MS Office 2016.
Οι αναρτήσεις δεν είναι κωδικοποιημένες, για να μπορεί ο (η) συνάδελφος να επιφέρει αλλαγές που κρίνει ότι βελτιώνουν την εκπαιδευτική προσέγγιση του θέματος. Η αναφορά από τον (την) χρήστη, του ονόματός μου ως δημιουργού της παρουσίασης, θα με τιμούσε ιδιαίτερα!
Εννοείται, ότι η χρήση κάθε ανάρτησης pptx δεν αφορά την εμπορική εκμετάλλευσή της.
Για κάθε ανάρτηση θα δίνονται δύο links απ' όπου μπορείτε να κατεβάσετε το αρχείο.
Μπορείτε να κατεβάσετε την ανάρτηση "ΒΑΡΥΤΙΚΟ ΠΕΔΙΟ - ΕΝΤΑΣΗ ΒΑΡΥΤΙΚΟΥ ΠΕΔΙΟΥ"  από   ΕΔΩ  ή  ΕΔΩ..
Καλή συνέχεια στις προσπάθειές σας.
ΕΥΤΥΧΩΣ!!! 4 μέρες τώρα, η ψυχή μου είχε φύγει! ΄Οσο σκεφτόμουν ότι ήταν πιθανό πολλές εκατοντάδες αναρτήσεις να αναρτηθούν πάλι σε άλλον ιστότοπο, τρελαινόμουν. Τέλος πάντων.
Η δικαιολογία από μεριάς Dropbox ήταν ότι υπήρχε ύποπτη  κινητικότητα ("suspicious activity").
Θέλω να ζητήσω ΣΥΓΓΝΩΜΗ από τους φίλους και τις φίλες που παρακολουθούν το blog, γιατί από χθες Κυριακή μεσημέρι έχει εμφανιστεί πρόβλημα και δεν μπορείτε να κατεβάσετε οποιαδήποτε ανάρτηση έχω αποθηκεύσει στο dropbox. Δεν ξέρω πώς προέκυψε το πρόβλημα ξαφνικά, αλλά έχω ξεκινήσει να ψάχνω τη λύση.
Επειδή δεν έχω γνώσεις λογισμικού υπολογιστών, κάθε βοήθεια είναι καλοδεχούμενη.
Σας ευχαριστώ για την συμπαράσταση και τα καλά σας λόγια.
Μόλις υπάρξει κάποια θετική εξέλιξη θα σας ενημερώσω!
"Βαρυτικό Πεδίο - Ένταση Βαρυτικού Πεδίου" σε pptx.
Φυσική B' Λυκείου Προσανατολισμού Θετικών Σπουδών και Σπουδών Υγείας
Στις 31 διαφάνειες της ανάρτησης υπάρχει παρουσίαση της θεωρίας μέσα από ένα συνδυασμό κειμένου, εικόνων και υπερσυνδέσεων. Όποια λέξη ή φράση εμφανίζεται υπογραμμισμένη σε μια διαφάνεια, σημαίνει πως έχει υπερσύνδεση.
Παρακάτω δίνω ορισμένες οδηγίες για την καλύτερη λειτουργία και χρήση των διαφανειών μιας παρουσίασης pptx. Αυτό θα γίνεται σε κάθε παρόμοια ανάρτηση.
Όταν το pptx είναι σε κατάσταση προβολής, βάζοντας το δείκτη του ποντικιού στην υπογραμμισμένη λέξη ή φράση, εμφανίζεται το "χεράκι", οπότε κάνοντας αριστερό κλικ εκεί, οδηγείστε συνήθως σε μια προσομοίωση ή βίντεο που έχει σχέση κι εξυπηρετεί την καλύτερη κατανόηση του συγκεκριμένου μαθήματος. Γι' αυτή τη διαδικασία χρειάζεται να υπάρχει σύνδεση με το διαδίκτυο.
Μετά την ανάπτυξη της θεωρίας, δίνονται διαδικτυακές διευθύνσεις-παραπομπές, όπου μπορείτε να βρείτε επιπλέον χρήσιμο εκπαιδευτικό υλικό προερχόμενο από συναδέλφους και εκπαιδευτικά ιδρύματα.
Στις τελευταίες διαφάνειες κάθε ανάρτησης υπάρχουν ερωτήσεις (διαφόρων τύπων) και ασκήσεις σχετικές με το θέμα της ανάρτησης.
Οι αναρτήσεις pptx μπορούν να χρησιμοποιηθούν άμεσα από κάθε συνάδελφο, αρκεί να έχει κατεβάσει στον υπολογιστή του κάποιο πρόγραμμα που υποστηρίζει το powerpoint (Office ή κάτι άλλο).
Για την παρουσίαση κάθε διαφάνειας έχω επιλέξει κάποιο χρονισμό. Γι' αυτό ο (η) χρήστης του υλικού καλό θα ήταν να έχει μελετήσει με προσοχή τον τρόπο που το κείμενο και οι εικόνες αλληλοδιαδέχονται, πριν το χρησιμοποιήσει.
Υπάρχει περίπτωση κάποια σύμβολα να μην προβάλλονται σωστά στην οθόνη του δικού σας υπολογιστή. Ο πιο πιθανός λόγος γι' αυτό είναι η διαφορετική έκδοση του Office (pptx). Χρησιμοποιώ το MS Office 2016.
Οι αναρτήσεις δεν είναι κωδικοποιημένες, για να μπορεί ο (η) συνάδελφος να επιφέρει αλλαγές που κρίνει ότι βελτιώνουν την εκπαιδευτική προσέγγιση του θέματος. Η αναφορά από τον (την) χρήστη, του ονόματός μου ως δημιουργού της παρουσίασης, θα με τιμούσε ιδιαίτερα!
Εννοείται, ότι η χρήση κάθε ανάρτησης pptx δεν αφορά την εμπορική εκμετάλλευσή της.
Μπορείτε να κατεβάσετε την ανάρτηση "ΒΑΡΥΤΙΚΟ ΠΕΔΙΟ - ΕΝΤΑΣΗ ΒΑΡΥΤΙΚΟΥ ΠΕΔΙΟΥ"  από   ΕΔΩ  ή  ΕΔΩ..
Καλή συνέχεια στις προσπάθειές σας.
Σαν σήμερα... 1908, γεννήθηκε ο Λεβ Λαντάου.
Σαν σήμερα, στις 22 Ιανουαρίου 1908, γεννήθηκε στο Μπακού του Αζερμπαϊτζάν (τότε ήταν μέρος της Ρωσικής αυτοκρατορίας) ο θεωρητικός φυσικός Λεβ Νταβίντοβιτς Λαντάου (αζέρικα ЛéB ДaBи́дoBич ЛaHдáy), στους φίλους του γνωστός με το υποκοριστικό Dau - Ντα. Μερικά από τα θέματα που ασχολήθηκε ο Λαντάου ήταν η κβαντική θεωρία του διαμαγνητισμού, η υπερρευστότητα, η υπεραγωγιμότητα, η φυσική πλάσματος, η κβαντική ηλεκτροδυναμική, αλλά και η θεωρία των νετρίνων.
Οι γονείς του ήταν εβραϊκής καταγωγής. Ο πατέρας του David Lvovich Landau ήταν μηχανικός στην πετρελαϊκή βιομηχανία και η μητέρα του Lyubov Veniaminovna Garkavi-Landau, γιατρός.
Ο μικρός Λεβ με τους γονείς του και την αδελφή του.
Από το 1913 παρακολούθησε ένα εβραϊκό νηπιαγωγείο που είχε ανοίξει στο Μπακού εκείνη τη χρονιά.
Το 1916, ο Λαντάου γράφτηκε στο Εβραϊκό Γυμνάσιο του Μπακού, όπου η μητέρα του ήταν δασκάλα φυσικής. Τελείωσε το Γυμνάσιο το 1920 σε ηλικία μόλις 12 ετών και οι γονείς του, θεωρώντας ότι ήταν πολύ μικρός για να πάει στο πανεπιστήμιο, τον έγραψαν στην Οικονομική Τεχνική Σχολή του Μπακού.
Ο Λεβ Λαντάου το 1922, 14 ετών.
Το 1922, σε ηλικία 14 ετών, γράφτηκε να παρακολουθήσει συγχρόνως δύο τμήματα του κρατικού Πανεπιστήμιου του Μπακού, το Φυσικό και το Χημικό. Σύντομα έφυγε από τη χημεία, έχοντας επιλέξει τη φυσική ως ειδικότητά του.
Το 1924, λόγω των καλών επιδόσεων του, πήρε μεταγραφή για το σπουδαιότερο τμήμα Φυσικής εκείνης της εποχής στη Σοβιετική Ένωση, στο κρατικό Πανεπιστήμιο του Λένινγκραντ (σήμερα Αγία Πετρούπολη), απ' όπου αποφοίτησε το 1927 σε ηλικία μόλις 19 ετών. Τα έτη 1926, 1927 δημοσίευσε τα πρώτα του έργα στη θεωρητική φυσική.
Στη συνέχεια γράφτηκε για μεταπτυχιακές σπουδές στο Φυσικο-Τεχνικό Ινστιτούτο του Λένινγκραντ (σήμερα Ινστιτούτο Ioffe).
Σχεδόν αμέσως, το 1927, ο Λαντάου σε ηλικία 19 ετών, συνέβαλε θεμελιωδώς στην κβαντική θεωρία - εισήγαγε την έννοια της μήτρας πυκνότητας ως μέθοδο για μια πλήρη κβαντομηχανική περιγραφή των συστημάτων που αποτελούν μέρος ενός μεγαλύτερου συστήματος. Αυτή η έννοια έχει καταστεί κεντρική στην κβαντική στατιστική. Στα 21 πήρε το διδακτορικό του.
1929, Πανεπιστήμιο Λένινγκραντ, Σεμινάριο του Y.I.Frenkel.
Από αριστερά: I.Gurevich, L. D. Landau, L. V. Rozenkevich,
Α. Ν. Arsenieva, J. I. Frenkel, G. A. Gamov, Μ. Β. Machinsky,
D. D. Ivanenko και G. A. Mandel.
Το 1929, με υποτροφία της σοβιετικής κυβέρνησης και του Ιδρύματος Rockefeller, ταξίδεψε στο Γκέτινγκεν και στη Λειψία της Γερμανίας όπου έμεινε λίγο, για να καταλήξει το 1931 στο Ινστιτούτο Νιλς Μπορ στην Κοπεγχάγη, με καθηγητή τον ίδιο τον Μπορ.  Ο Λαντάου σε όλη την υπόλοιπη ζωή του θεωρούσε τον εαυτό του μαθητή του Μπορ και η στάση του απέναντι στη Φυσική επηρεάσθηκε πολύ από το παράδειγμά του. Στη συνέχεια επισκέφθηκε το Καίμπριτζ και τη Ζυρίχη, έχοντας την ευκαιρία να συνεργαστεί με τους  Καπίτσα, Πάουλι και Ντιράκ, προτού επιστρέψει στο Λένινγκραντ.
1930, ετήσια συνάντηση στο Ινστιτούτο Θεωρητικής Φυσικής
της Κοπεγχάγης. Στην πρώτη σειρά διακρίνονται οι Klein,
Bohr, Heisenberg, Pauli, Gamow, Landau και Kramers.
Την άνοιξη του 1931, ο Λαντάου επέστρεψε στο Τμήμα Φυσικής και Τεχνολογίας του Λένινγκραντ, αλλά δεν παρέμεινε εκεί λόγω διαφωνιών με τον A. Ιoffe.
Από το 1932 ως το 1937 βρέθηκε στο Ινστιτούτο Φυσικής και Τεχνολογίας του Χάρκοβο  (UPTI) με πρώτο διευθυντή του Ινστιτούτου τον I. V. Obreimov.
Ο Λαντάου το 1934.
Εκείνη την εποχή μια μεγάλη ομάδα νέων ταλαντούχων επιστημόνων μετακινήθηκε από το Λένινγκραντ στο UPTI: V. Reimov, AI. Leipunskii, Lev Shubnikov, K. D. Sinelnikov, A. K. Walter, Vadim Gorsky, G. D. Latyshev, A. F. Prikhotko, Ο. Ν. Trapeznikova, L. V. Rozenkevich και άλλοι.
Την 1η Σεπτεμβρίου 1935 γράφτηκε στο Τμήμα Θεωρητικής Φυσικής του Πανεπιστημίου του Χάρκοβο (Kharkiv, σήμερα στην Ουκρανία) με επικεφαλής τον L. M. Pyatigorsky (1935-1940) και τον Οκτώβριο του ίδιου έτους έγινε επικεφαλής του τμήματος πειραματικής φυσικής στο Πανεπιστήμιο του Χάρκοβο (KSU).
O Λαντάου (στη μέση) με συμμετέχοντες στο
Διεθνές Συνέδριο Θεωρητικής Φυσικής στο Χάρκοβο, το 1934.
Διακρίνονται αριστερά του ο Μπορ και δεξιά ο Frenkel.
Ο Λαντάου υπήρξε ο βασικός δημιουργός της μακράς παράδοσης της Σοβιετικής Ένωσης στη Θεωρητική Φυσική, που επικεντρώθηκε στο Χάρκοβο.
Το Ινστιτούτο αυτό αναφέρεται και ως "Σχολή Landau". Για την είσοδο στη σχολή ο Λαντάου είχε αναπτύξει μια γενική εισαγωγική εξέταση, που αποκαλούσε "Theoretical Minimum" ("Θεωρητικό Ελάχιστο"), που κάλυπτε όλες τις πλευρές της Θεωρητικής Φυσικής. Από το 1934 μέχρι το 1961 (που συνεχίστηκε στη Μόσχα), μόνο 43 υποψήφιοι κατάφεραν να περάσουν αυτή την εξέταση. Ανάμεσα στους σπουδαστές που ξεχώρισαν ήταν οι Lev Pitaevskii, Alexei Abrikosov, Arkady Levanyuk, Lev Gor'kov, Isaak Khalatnikov, Roald Sagdeev και Isaak Pomeranchuk.
Ο Λαντάου το 1938, την εποχή που είχε συλληφθεί από την NKVD.
Αυτή την περίοδο ο Λαντάου είχε αρχίσει να συγγράφει μαζί με τον φίλο και πρώην φοιτητή του Evgeny Lifshitz τα «Μαθήματα Θεωρητικής Φυσικής» για τα οποία είναι κυρίως γνωστός σήμερα στους φοιτητές της Φυσικής, ιδίως στους μεταπτυχιακούς. Πρόκειται για 10 τόμους που καλύπτουν όλους τους βασικούς κλάδους της Φυσικής. Στον 1ο τόμο είχε συνεργαστεί ο L.M. Pyatigorsk.
Το 1934 τιμήθηκε με τον τίτλο του δόκτορα των Φυσικών και Μαθηματικών Επιστημών και τον επόμενο χρόνο έγινε επίσημα καθηγητής.
Το καλοκαίρι του 1934 διεξήχθη στο Χάρκοβο το Διεθνές Συνέδριο Θεωρητικής Φυσικής. Στη διάσκεψη συμμετείχαν εξέχοντες θεωρητικοί φυσικοί, όπως ο Niels Bohr, ο V. A. Fok, ο I. E. Tamm, ο Y. I. Frenkel, ο R. Peierls και άλλοι.
Ο Λαντάου με τον Πιότρ Καπίτσα.
Το 1937 ο Λαντάου ανακρίθηκε από την NKVD για την υπόθεση UPTI στο Χάρκοβο, αλλά κατάφερε να φύγει στη Μόσχα.
Ο ίδιος μαζί με τον Evgeny Lifshitz ίδρυσαν στη Μόσχα ένα Ινστιτούτο Προβλημάτων Φυσικής, στο οποίο υπήρξε επικεφαλής του «Θεωρητικού Τμήματος» από το 1937 μέχρι το 1962.
Τον Απρίλιο του 1938 συνελήφθη στη Μόσχα και φυλακίστηκε επί ένα χρόνο σε φυλακή της NKVD. Αποφυλακίστηκε όταν ο συνάδελφός του Πιότρ Καπίτσα έγραψε ένα γράμμα στον Στάλιν εγγυώμενος προσωπικά για τη συμπεριφορά του Λαντάου.
Ο Landau αποκαταστάθηκε μόλις το 1990, 22 χρόνια μετά το θάνατό του. Έτσι, από τις 28 Απριλίου 1939 όταν απελευθερώθηκε και μέχρι το θάνατό του παρέμεινε ένοχος και εκτεθειμένος για τη συμμετοχή του στην αντισοβιετική ομάδα. Στις 23 Ιουλίου 1990, η ποινική υπόθεση εναντίον του τερματίστηκε λόγω έλλειψης στοιχείων.
Ο Λεβ και η Κόρα το 1946 με τον νεογέννητο Ιγκόρ.
Μερικά από τα πολλά επιτεύγματά του περιλαμβάνουν την κβαντική θεωρία του διαμαγνητισμού, τη θεωρητική ερμηνεία της υπερρευστότητας, τη θεωρία των μεταβολών φάσης δεύτερης τάξης, τη Θεωρία Ginzburg–Landau για την  υπεραγωγιμότητα, την ερμηνεία του φαινομένου της «απόσβεσης Λαντάου» στη Φυσική Πλάσματος, τον πόλο Λαντάου στην Κβαντική Ηλεκτροδυναμική, τη θεωρία των νετρίνων και τη συμβολή στην επινόηση της μεθόδου του πίνακα πυκνότητας στην Κβαντομηχανική.
Ο Λαντάου κρατούσε έναν κατάλογο φυσικών που βαθμολογούσε σε αντίστροφη λογαριθμική κλίμακα από το 0 ως το 5. Τον υψηλότερο βαθμό, 0, τον έδινε στον  Νεύτωνα, ενώ ο Αϊνστάιν πήρε 0,5. Το 1 είχαν οι θεμελιωτές της Κβαντομηχανικής Νιλς Μπορ, Βέρνερ Χάιζενμπεργκ, Πωλ Ντιράκ και Έρβιν Σρέντινγκερ, όπως και οι Σατιέντρα Μπόουζ και Γιουτζίν Γουίγκνερ. Ο Λαντάου βαθμολογούσε τον εαυτό του με 2,5 αλλά στο τέλος τον «προήγαγε» στο 2. Παρά την αυτοαξιολόγηση του ταλέντου του στην κλίμακα αυτή, ο Λαντάου θεωρείται από πολλούς ισάξιος με τους Ντιράκ, Πάουλι, Φέρμι  και Φάινμαν, ως ένας ικανότατος φυσικός με ξεχωριστή διάνοια.
Ο Λαντάου με τον Νιλς Μπορ.
Στη ζωή του τιμήθηκε από πολλές χώρες με πλειάδα βραβείων.
Το 1946 και το 1952 τιμήθηκε με το βραβείο Στάλιν. Το 1954 του δόθηκε ο τίτλος του "Ήρωα της Σοσιαλιστικής Εργασίας". Το 1960 πήρε το μετάλλιο Max Planck από την Γερμανική Φυσική Εταιρεία (Deutsche Physikalische Gesellschaft). Το 1960 πήρε το βραβείο Fritz London.
Στις 10 Δεκεμβρίου 1962 κι ενώ βρισκόταν στο νοσοκομείο, του απονεμήθηκε το Βραβείο Νόμπελ Φυσικής "για τις πρωτοποριακές του θεωρίες για την συμπυκνωμένη ύλη, ειδικά το υγρό ήλιο". Η ανάπτυξη της θεωρίας της υπερρευστότητας εξηγούσε όλες τις παράδοξες ιδιότητες του υγρού ηλίου (He II) σε θερμοκρασίες κάτω των 2,17 K (−270,98 °C). Ο Λαντάου, επειδή δεν μπόρεσε να μεταβεί στη Στοκχόλμη, παρέλαβε αργότερα το βραβείο Νόμπελ στη Σουηδική πρεσβεία στη Μόσχα, από τον πρέσβυ Rolf Sulman με την παρουσία του επίσης νομπελίστα Σοβιετικού φυσικού Πιότρ Καπίτσα.
Ο Λεβ με τη σύζυγό του Κόρα.
Τον ίδιο χρόνο, μοιράστηκε με τον E.M. Lifshitz, το βραβείο Lenin για τις Επιστήμες.
Ακόμη, του είχε απονεμηθεί ο τίτλος του μέλους από πολλές επιστημονικές ενώσεις (Danish Royal Academy of Sciences, Royal Society of London, Netherlands Royal Academy of Sciences, American Academy of Arts and Sciences, Physical Society of France, National Academy of Sciences of the U.S.A.).
Προς τιμή του έχει δοθεί το όνομά του σ' ένα κρατήρα της Σελήνης (Landau crater) και στον αστεροειδή 2142 Landau. Ακόμη, ο πρώην φοιτητής του Λαντάου Ι.Μ. Khalatnikov το 1964 ίδρυσε  στην πόλη Chernogolovka (στην ευρύτερη περιοχή της Μόσχας), Ινστιτούτο Θεωρητικής Φυσικής που έχει το όνομα του Λαντάου.
Μόσχα 1963. O Σουηδός πρεσβευτής
απονέμει στον Λαντάου το Νόμπελ Φυσικής.
Όρθια η γυναίκα του Λαντάου, Κόρα.
Aπό το 1934 ζούσε με την Kora T. Drobanzeva, αλλά ήταν οπαδός και προπαγάνδιζε υπέρ του ελεύθερου έρωτα, κάτι που δεν ενθουσίαζε τη σύζυγό του. Κατά τη διάρκεια της ζωής του λέγεται, ότι χρειάστηκε να νοσηλευτεί 6 φορές στο ψυχιατρικό νοσοκομείο Kashchenko, χωρίς τη θέλησή του.
Το 1957 στάλθηκε από την KGB στην Κεντρική Επιτροπή του Σοβιετικού Κομμουνιστικού Κόμματος μια μακρά αναφορά σχετικά με τις απόψεις του Λαντάου για την σοβιετική εισβολή στην Ουγγαρία το 1956, τον Λένιν και ό,τι εκείνος ονόμαζε "κόκκινο φασισμό".
Το 1962 στο νοσοκομείο μετά τον τραυματισμό του.
Στις 7 Ιανουαρίου 1962, στο δρόμο από τη Μόσχα για την Dubna, το αυτοκίνητο που οδηγούσε ο Λαντάου συγκρούσθηκε με βυτιοφόρο. Αποτέλεσμα της σύγκρουσης ήταν ο Λαντάου να τραυματιστεί σοβαρά στο κεφάλι, να υποστεί πολλαπλά κατάγματα και να μείνει σε κώμα για 59 ημέρες. Ενώ στην αρχή δεν υπήρχαν ελπίδες, τελικά οι ηρωικές προσπάθειες των γιατρών και των νοσηλευτών που τον φρόντισαν, τον επανέφεραν στη ζωή. Υπήρξε διεθνής κινητοποίηση για τη σωτηρία του. Πολλά φάρμακα έφτασαν στη Μόσχα από την Ευρώπη και τις ΗΠΑ. Όμως, παρά το γεγονός ότι συνήλθε, ποτέ δεν κατάφερε να επανέλθει στην προηγούμενη πνευματική του κατάσταση και δημιουργικότητα. Παρέμεινε μόνο το σωματικό κέλυφος του Λαντάου. Η διάνοια πέθανε. Η μνήμη του διατηρήθηκε μόνο σχετικά με τη γνώση ξένων γλωσσών, κάτι στο οποίο παρουσίαζε πάντα εξαιρετική ικανότητα.
Ο ίδιος όμως δεν αντιλαμβανόταν αυτή την τραγωδία. Όταν κάποιος τον πλησίαζε για να του θέσει μια επιστημονική ερώτηση, συνήθως απαντούσε με τη φράση: "Ας μιλήσουμε γι' αυτό αύριο."
Ο Λαντάου με την οικογένειά του το 1968,
γιορτάζοντας τα 60α γενέθλιά του.
Πέθανε στις 1 Απριλίου 1968 στη Μόσχα, σε ηλικία 60 ετών, μετά από εγχείρηση στην κοιλιακή χώρα για απόφραξη αρτηρίας, που όμως ήταν επιπλοκή του τραυματισμού του στο αυτοκινητικό ατύχημα.
Θάφτηκε στο κοιμητήριο Νοβοντέβιτσι της Μόσχας.
Το μνήμα για τον Λεβ Λαντάου στο κοιμητήριο
Ο Λεβ Λαντάου δεν ήταν μόνον ένας καταξιωμένος επιστήμονας στη θεωρητική φυσική, αλλά κι ένας μεγάλος δάσκαλος. Ήταν διάσημος όχι μόνο για τις σπουδές του και τις διαλέξεις του, αλλά και για το χιούμορ που διέθετε. Όντας ένας ευφυής άνθρωπος και έχοντας μια υπέροχη αίσθηση του χιούμορ, ο Λαντάου ενθάρρυνε τους συναδέλφους και τους μαθητές του να αστειεύονται. Ο ίδιος έγινε κύριος χαρακτήρας πολλών αστείων ιστοριών που μεταφέρονταν από τον έναν στον άλλο.
Ακόμη, ο ηθικός χαρακτήρας του ήταν επίσης ασυνήθιστα υψηλός. Ήταν γνωστός για το ασυμβίβαστο του χαρακτήρα του σε θέματα αρχής, για την καλοσύνη του και την ηθική υποστήριξη που προσέφερε σε δύσκολες στιγμές στους συναδέλφους του.
Αριστερά: Αναμνηστικό γραμματόσημο του 2010 από την
Ουκρανία για τον Λαντάου. Δεξιά: Αναμνηστικό νόμισμα της
Κεντρικής Τράπεζας της Ρωσίας για τον Λαντάου.
Ως παιδί, γοητευμένος από την επιστήμη, ο Λαντάου έκανε έναν όρκο: "να μη καπνίζει, να μην πίνει και να μην παντρευτεί". Πίστευε ότι ο γάμος είναι ένα είδος συνεταιρισμού που δεν έχει τίποτα κοινό με την αγάπη.
Όταν ο Λεβ γνώρισε την Concordia (Kora) Terentyevna Drobantseva, πτυχιούχο του τμήματος χημείας, εκείνη ορκίστηκε ότι δεν θα ζηλεύει άλλες γυναίκες. Από το 1934 ο Λεβ και η Κόρα ζούσαν μαζί σ' έναν de facto γάμο. Τελικά, ένας επίσημος γάμος συνάφθηκε μεταξύ τους στις 5 Ιουλίου 1946, λίγες μέρες πριν από τη γέννηση του γιου τους Ιγκόρ.
Η μόνη μη φυσική θεωρία στην οποία πίστευε ο Λαντάου ήταν η θεωρία της ευτυχίας. Πίστευε ότι ο καθένας πρέπει να είναι ευτυχισμένος. Γι' αυτόν η συνταγή της ευτυχισμένης ζωής περιείχε τρεις παραμέτρους: την εργασία, την αγάπη και την επικοινωνία με τους ανθρώπους.
Ο Λαντάου με την γυναίκα του Κόρα σε οικογενειακή
σύναξη. Όρθια η ανηψιά του Μάγια Μπεσάραμπ.
Θα κλείσω με μια από τις πολλές ανεκδοτολογικού τύπου ιστορίες που λέγονταν για τον Λαντάου. Η συνομιλία είναι ανάμεσα στον Λεβ Λαντάου και στην Maya Bessarab (Μάγια Μπεσάραμπ), ανηψιά της συζύγου του Κόρα.
Μια μέρα, η Μάγια ρώτησε τον Ντα (Λαντάου) τι του έκαναν στη φυλακή (το 1938 όταν φυλακίστηκε από την NKVD).
Λαντάου: "Τίποτα. Με πήγαιναν γι' ανάκριση τη νύχτα."
Μάγια: "Δεν σε χτύπησαν;"
Λαντάου: "Όχι, ούτε μια φορά."
Μάγια: "Ποια ήταν η κατηγορία;"
Λαντάου: "Ότι ήμουν Γερμανός κατάσκοπος. Προσπάθησα να εξηγήσω στον ανακριτή ότι δεν θα μπορούσα να είμαι Γερμανός κατάσκοπος. Πρώτον, γιατί είναι απαράδεκτο να είναι κάποιος κατάσκοπος και δεύτερον, γιατί μου αρέσουν τα κορίτσια του τύπου της Άριας φυλής, αλλά οι Γερμανοί απαγορεύουν στους Εβραίους να αγαπούν τα κορίτσια της Άριας φυλής. Σ' αυτό ο ανακριτής μου απάντησε ότι ήμουν ένας πονηρός, συγκαλυμμένος κατάσκοπος."
Το doodle που αφιέρωσε η Google στις 22/1/2019, στην
επέτειο για τα 111 χρόνια από την γέννηση του Λεβ Λαντάου.
Πλούσιο φωτογραφικό αρχείο για τον Λεβ Λαντάου από το πρακτορείο alamy.
Βίντεο με φωτογραφίες του Λαντάου από όλη τη ζωή του (4:06).
Ένα βίντεο της AGFIA στα αζέρικα, αφιερωμένο στην 100ή επέτειο του Λεβ Λαντάου, του μοναδικού βραβείου Νόμπελ του Αζερμπαϊτζάν (31:25).
Κατεβάστε "Τα Μαθήματα Θεωρητικής Φυσικής" (Αγγλικά) από το"Free Physics E-books" του ιστότοπου "Futurism".
Βίντεο για τη ζωή του Λαντάου (ρωσικά, 39:00)
Μια συνέντευξη του Lev P. Pitaevskii (φοιτητή του Λαντάου) στον ιστότοπο "Global talent", για τον δάσκαλό του.
Ένα κείμενο για τον Λαντάου και τον γιο του Ιγκόρ (χαϊδευτικό Garik) από τον ιστότοπο msknorka.ru.
Πηγή: Today in Science History, Wikipedia, mathshistory
Posted by Μερκούρης Παναγιωτόπουλος at 4:11 μ.μ. Δεν υπάρχουν σχόλια:
Τετάρτη 20 Ιανουαρίου 2021
Σαν σήμερα... 1930, γεννήθηκε ο Αμερικανός αστροναύτης Edwin "Buzz" Aldrin, Jr.
Ιανουάριος 2021. Ο Aldrin λίγο πριν τα
91α γενέθλιά του κάνει το εμβόλιο για τον COVID19.
Σαν σήμερα, στις 20 Ιανουαρίου 1930, γεννήθηκε ο Edwin "Buzz" Eugene Aldrin, Jr.  (Έντουιν "Μπαζ" Γιουτζίν Όλντριν) στο  Glen Ridge του New Jersey, ΗΠΑ.
Ο Aldrin υπήρξε πιλότος της Αμερικάνικης πολεμικής αεροπορίας και είναι ήρωας στις ΗΠΑ, γιατί ήταν ο δεύτερος άνθρωπος στην ιστορία του διαστήματος που περπάτησε στη Σελήνη, ως μέλος της αποστολής Apollo 11 (Απόλλων 11).
Γονείς του ήταν ο αξιωματικός του στρατού Edwin Eugene Aldrin και η Marion Gaddys.
Το 1988 ο Aldrin άλλαξε το επίσημο βαφτιστικό του όνομα σε "Buzz" ("Μπαζ"), γιατί η μικρότερη αδελφή του τον φώναζε "buzzer" ως παραφθορά του "brother" (αδελφός) και μ' αυτό το χαϊδευτικό είχε μείνει γνωστός.
Ο Aldrin και ο Jim Lovell αποβιβάζονται στο αεροπλανοφόρο
Wasp μετά την επιστροφή τους από την αποστολή Gemini 12.
Αφού τελείωσε το λύκειο Montclair το 1947, εγγράφηκε στη Στρατιωτική Ακαδημία West Point των ΗΠΑ. Μετά την αποφοίτησή του το 1951 με πτυχίο στρατιωτικού μηχανολόγου μηχανικού, υπάχθηκε στην πολεμική αεροπορία και υπηρέτησε ως πιλότος μαχητικών αεροσκαφών. Το 1963 πήρε μεταπτυχιακό στον τομέα της αστροναυτικής από το ΜΙΤ. Ο τίτλος της διατριβής του ήταν "Line-of-sight guidance techniques for manned orbital rendezvous" ("Τεχνικές καθοδήγησης οπτικής γραμμής για επανδρωμένες τροχιακές συναντήσεις"). Στην εργασία του υπήρχε η παρακάτω αφιέρωση: "Με την ελπίδα ότι αυτό το έργο θα συνεισφέρει με κάποιο τρόπο στην εξερεύνηση του διαστήματος, αφιερώνεται στα πληρώματα των τωρινών και μελλοντικών επανδρωμένων διαστημικών προγραμμάτων αυτής της χώρας. Το μοναδικό που θα ήθελα είναι να τους ακολουθήσω στις συναρπαστικές τους προσπάθειες!".
Η επιθυμία του να εκπαιδευτεί ως αστροναύτης ικανοποιήθηκε με τη δεύτερη αίτησή του. Η πρώτη είχε απορριφθεί γιατί δεν ήταν πιλότος δοκιμών. Τον Οκτώβριο του 1963 κατατάχθηκε στην τρίτη ομάδα αστροναυτών που εκπαιδεύτηκε από τη NASA.
Την προηγούμενη μέρα η NASA είχε
ανακοινώσει το πλήρωμα της αποστολής Apollo 11.
Edwin Aldrin, Neil Armstrong, Michael Collins.
Έγινε κυβερνήτης στην αποστολή Gemini 12, την τελευταία του προγράμματος Gemini.
Ο Aldrin συμμετείχε στην αποστολή Apollo 11 και υπήρξε ο δεύτερος Αμερικανός  αστροναύτης που πάτησε το πόδι του στη Σελήνη, 19 λεπτά αργότερα από τον Neil Armstrong, στις 21 Ιουλίου 1969. Διατήρησε το ρεκόρ παραμονής εκτός της σεληνακάτου μέχρι την αποστολή του Apollo 14.
Οι πρώτες του λέξεις στη Σελήνη ήταν: "Beautiful view. Magnificent desolation." ("Όμορφη θέα. Υπέροχη ερημιά").
Το πρώτο χνάρι του Aldrin στη Σελήνη
στις 21 Ιουλίου 1969.
Μετά την αποχώρησή του από τη NASA τον Ιούλιο του 1971, έγινε Διοικητής της Σχολής Πιλότων Δοκιμών της Πολεμικής Αεροπορίας στην Αεροπορική Βάση Edwards της Καλιφόρνια, τον Μάρτιο του 1972. Αλλά η σταδιοδρομία του εκεί αμαυρώθηκε από προσωπικά προβλήματα. Όπως έγραψε αργότερα στις αυτοβιογραφίες του "Return to Earth" ("Γυρισμός στη Γη") (1973) και "Magnificent Desolation" ("Μεγαλοπρεπής Ερημιά") (2009) έδωσε σοβαρή μάχη με την κλινική κατάθλιψη και τον αλκοολισμό τα χρόνια που ακολούθησαν την αποχώρησή του από τη NASA.
Τα εξώφυλλα των 2 αυτοβιογραφιών του Aldrin.
Το 1985 ο Aldrin πρότεινε την ύπαρξη μιας ειδικής τροχιάς για διαστημόπλοια που είναι γνωστή σήμερα ως "Aldrin cycler". Ένα σκάφος σε τέτοια τροχιά θα περνούσε κοντά από τους πλανήτες Γη και `Αρη σε τακτική (κυκλοτερή) βάση. Υπήρξε επίσης υποστηρικτής της εκπαίδευσης των αστροναυτών μέσα στο νερό για την καλύτερη προετοιμασία τους για τους διαστημικούς περιπάτους και τα καθήκοντα συντήρησης στο διάστημα.
Στην μέχρι τώρα ζωή του ο Aldrin έχει τιμηθεί από πολλά ιδρύματα και προέδρους των ΗΠΑ. Έχει πάρει μέρος σε κινηματογραφικές ταινίες και τηλεοπτικά προγράμματα. Έχει συγγράψει με αρκετούς συγγραφείς βιβλία σχετικά με το διάστημα και τα ταξίδια του.
Το όνομά του έχει δοθεί σε σεληνιακό κρατήρα, κοντά στην περιοχή που προσεληνώθηκε η σεληνάκατος Eagle του Apollo 11. Επίσης ο αστεροειδής 6470 έχει ονομαστεί προς τιμή του Aldrin με το όνομά του.
Η πιο κοντινή φωτογραφία της περιοχής που έγινε
η πρώτη προσελήνωση. Η φωτογραφία έχει παρθεί
στις 7 Μαρτίου 2012 από διαστημόπλοιο της NASA.
Διακρίνονται αντικείμενα που άφησαν οι Armstrong
και Aldrin, ακόμη και κάποιες πατημασιές τους.
Τον Δεκέμβριο του 2003 ο Aldrin δημοσίευσε ένα κείμενο στους New York Times, στο οποίο επέκρινε τη στοχοθεσία της NASA, εκφράζοντας τις επιφυλάξεις του για την ανάπτυξη ενός διαστημοπλοίου που θα περιοριζόταν στη μεταφορά 4 αστροναυτών τη φορά στη Σελήνη με λίγο ή καθόλου φορτίο.
Τον Ιούνιο του 2013 υποστήριξε μία επανδρωμένη αποστολή στον Άρη, θεωρώντας τη Σελήνη «όχι ως προορισμό, αλλά περισσότερο ως σημείο αναχώρησης, που θέτει την ανθρωπότητα σε τροχιά να κατοικήσει τον Άρη και να γίνει ένα είδος δύο πλανητών»
Πάντα ήταν πιστός Πρεσβυτεριανός Χριστιανός και υπήρξε ο πρώτος άνθρωπος από τη Σελήνη που κάλεσε σε προσευχή όλους τους ανθρώπους που τον παρακολουθούσαν. Μετά την προσσελήνωση μετέδωσε στη Γη το παρακάτω μήνυμα: "Θα ήθελα με την ευκαιρία αυτή να ζητήσω από τον κάθε άνθρωπο που ακούει, οποιονδήποτε και οπουδήποτε κι αν είναι, να σταθεί για λίγο και να αναλογιστεί τα γεγονότα των λίγων τελευταίων ωρών και ν' απευθύνει ευχαριστίες στον Θεό με τον δικό του/της τρόπο."
Ο Aldrin το 2016 στο Ρίο ντε Τζανέιρο σε διαφημιστική
προβολή γνωστής εταιρείας ρολογιών.
Ο Aldrin έχει παντρευτεί τρεις φορές. Ο πρώτος του γάμος ήταν το 1954 με την Joan Archer, με την οποία απέκτησαν 3 παιδιά (τον James, την Janice και τον Andrew).
Ο δεύτερος γάμος έγινε το 1975 με την Beverly Van Zile και ο τρίτος το 1988 με την Lois Driggs Cannon, από την οποία πήρε διαζύγιο τον Δεκέμβριο του 2012.
Από το 2018 ο Buzz Aldrin κατοικεί στην περιοχή Satellite Beach, στη Φλόριδα των ΗΠΑ.
Φωτογραφία του Aldrin στο έδαφος
της Σελήνης, με την υπογραφή του.
Μια σύντομη συνέντευξη του Buzz Aldrin από το 1998.
Ο λογαριασμός του Buzz Aldrin στο Facebook.
Βίντεο με τον Aldrin να διηγείται το ταξίδι στη Σελήνη (αγγλικά, 10:10) από το Science Museum.
Βίντεο για την αποστολή Apollo 11 (αγγλικά, 8:58).
Βίντεο με τίτλο "The Life Of Astronaut Buzz Aldrin" ("Η ζωή του αστροναύτη Buzz Aldrin") (αγγλικά, 5:25).
Το αφιέρωμα της NASA για τα 90α γενέθλια του Buzz Aldrin.
Πηγή: Today in Science History,  ΒΙΚΙΠΑΙΔΕΙΑ
Posted by Μερκούρης Παναγιωτόπουλος at 11:49 π.μ. Δεν υπάρχουν σχόλια:
Δευτέρα 18 Ιανουαρίου 2021
Σαν σήμερα... 1880, γεννήθηκε ο Αυστριακός φυσικός Paul Ehrenfest.
Σαν σήμερα, στις 18 Ιανουαρίου 1880, γεννήθηκε στη Βιέννη της Αυστρίας ο θεωρητικός φυσικός Paul Ehrenfest (Πάουλ Έρνφεστ). Ήταν ο μικρότερος από τους 5 γιους (οι άλλοι 4 ήταν ο Arthur, ο Emil, ο Hugo και ο Otto) του Sigmund Ehrenfest και της Johanna Jellinek. Ο πατέρας Sigmund που προερχόταν από φτωχή Εβραϊκή οικογένεια, ζούσε στο χωριό Loštice της Μοραβίας (σήμερα στην Τσεχία) και δούλευε σε υφαντήριο. Μετά το γάμο τους, το ζευγάρι μετακόμισε στη Βιέννη κι εκεί έφτιαξαν μπακάλικο που πήγε καλά ως επιχείρηση.
Ως παιδί ο Πάουλ ήταν ασθενικής κράσης και υπέφερε από ζαλάδες. Επειδή η μητέρα του έλειπε όλη την ημέρα στο μαγαζί τους και ο Πάουλ είχε μεγάλη ηλιακή διαφορά από τα αδέλφιά του, στο σπίτι τον πρόσεχε μια γκουβερνάντα. Επιπλέον, υπέφερε από τα πειράγματα των άλλων παιδιών λόγω της εβραϊκής καταγωγής του. Συνήθως τα άλλα αδέρφια του (ο μεγαλύτερος αδερφός Arthur ήταν 17 χρόνια μεγαλύτερος από τον Πάουλ) τον έσωζαν από δύσκολες καταστάσεις και αυτά ήταν που τον ώθησαν στη μελέτη.
Μέχρι τα έξι του είχε μάθει να γράφει, να διαβάζει και να υπολογίζει. Τότε, το 1886 ξεκίνησε το δημοτικό που ολοκλήρωσε το 1890 με εξαιρετική επίδοση. Εκείνη τη χρονιά όμως έχασε τη μητέρα του από καρκίνο του στήθους και ο πατέρας του (που επίσης είχε προβλήματα υγείας με το στομάχι του) σύντομα παντρεύτηκε την κουνιάδα του Josephine Jellinek που ήταν στην ίδια ηλικία με το γιο του Arthur.
Το ιστορικό, διατηρητέο κτίριο του Γυμνασίου
Stubenbastei που τελείωσε ο Πάουλ Έρνφεστ.
Το 1890, ο Πάουλ ξεκίνησε το γυμνάσιο στο Akademisches Gymnasium, αλλά αργότερα πήγε στο Franz Josef Gymnasium (σήμερα Γυμνάσιο Stubenbastei).  Όμως η ζωή του δεν ήταν καλή λόγω των ψυχολογικών προβλημάτων που αντιμετώπιζε, ενώ το 1896 έχασε και τον πατέρα του. Σ' αυτή τη φάση τον στήριξε ο μεγάλος του  αδελφός Arthur κι αυτός τον έπεισε να συνεχίσει το σχολείο. Το 1899 τελείωσε το γυμνάσιο έχοντας πολύ αρνητική εμπειρία από τη φοίτησή του. (Αργότερα επέλεξε τα δικά του παιδιά να έχουν εκπαίδευση στο σπίτι).
Τον Οκτώβριο του 1899 έγινε φοιτητής στο Τεχνικό Ινστιτούτο (Technische Hochschule) της Βιέννης σπουδάζοντας χημεία, ενώ συγχρόνως γράφτηκε στο Πανεπιστήμιο της Βιέννης. Αυτή την περίοδο συνδέθηκε σε στενή φιλία με τρεις άλλους φοιτητές του μαθηματικού, τους Heinrich Tietze, Hans Hahn και Gustav Herglotz. Η παρέα αυτοαποκαλείτο "η αχώριστη τετράδα".
Στο πανεπιστήμιο παρακολούθησε για δύο χρόνια (1899-1900) τις παραδόσεις του Ludwig Boltzmann  (Λούντβιχ Μπόλτζμαν) στην κινητική θεωρία των αερίων. Φαίνεται ότι ο Μπόλτζμαν επέδρασε θετικά στον Έρνφεστ και αφενός η μίζερη ζωή του βρήκε ενδιαφέρον στα μαθηματικά και τη φυσική, αφετέρου ο τρόπος διδασκαλίας του Μπόλτζμαν αποτέλεσε έμπνευση στη δική του περίοδο διδασκαλίας.
Ο Πάουλ Έρνφεστ την εποχή που
ήταν φοιτητής στο Göttingen.
Το 1901 συνέχισε σπουδές στο Πανεπιστήμιο του Göttingen, όπου παρακολούθησε τη διδασκαλία του Max Abraham για την ηλεκτρομαγνητική θεωρία του φωτός, όπως επίσης τους Johannes Stark,  Walther Nernst, Karl Schwarzschild, και Ernst Zermelo. Στα μαθήματα των μαθηματικών Felix  Klein και David Hilbert συνάντησε τη μετέπειτα σύζυγό του, Ρωσίδα μαθηματικό Tatyana  Afanasyeva. Αναρωτώμενος, γιατί δεν έβλεπε την Tatyana στις συναντήσεις της λέσχης των μαθηματικών, διαπίστωσε ότι η συμμετοχή των γυναικών απαγορευόταν. Ο Έρνφεστ προσπάθησε να το αλλάξει και σύντομα αισθάνθηκε την ικανοποίηση να δει την προσπάθειά του να καρποφορεί.
Το 1903, σ' ένα σύντομο ταξίδι του στο Leiden της Ολλανδίας, γνωρίστηκε με τον Hendrik A. Lorentz.
Το 1904, αφού πέρασε 18 μήνες στο Göttingen, επέστρεψε στη Βιέννη απ' όπου στις 23 Ιουνίου 1904 πήρε το διδακτορικό του με επιβλέποντα καθηγητή τον Μπόλτζμαν. Το θέμα της εργασίας του ήταν για την κίνηση των στερεών σωμάτων σε υγρά και για τη μηχανική του Hertz. Θεωρήθηκε μια καλή εργασία, αλλά ο ίδιος ο Έρνφεστ δεν την εκτίμησε ως αξιόλογη και γι' αυτό ποτέ δεν την τύπωσε.
Το ζεύγος Tatyana  Afanasyeva και Πάουλ Έρνφεστ.
Στις 21 Δεκεμβρίου 1904 ο Πάουλ παντρεύτηκε την Tatyana, που στο μεταξύ είχε έρθει στη Βιέννη από το Γκέτινγκεν, αφού πρώτα χρειάστηκε να αποκηρύξουν τις θρησκείες τους, επειδή ήταν διαφορετικές. Το ζευγάρι έκανε δύο κορίτσια την Tatyana Pavlovna (1905 -1984), την Anne Galinka Pavlovna (1910 - 1979) και δύο αγόρια τον Paul, Jr (1915 - 1939), τον Vassily (1918 - 1933).
To 1905, ο Έρνφεστ δημοσίευσε μια εργασία πάνω στη  θεωρία του Planck για την ακτινοβολία μέλανος σώματος.
Το Σεπτέμβριο 1906 γύρισε στο Γκέτινγκεν ψάχνοντας για δουλειά. Όμως εκεί σοκαρίστηκε μαθαίνοντας ότι ο Μπόλτζμαν είχε αυτοκτονήσει στις 6 Σεπτεμβρίου. Ο Felix Klein πρότεινε στον Έρνφεστ ν' αναλάβει να εκπονήσει μια εργασία στη στατιστική μηχανική με τη γυναίκα του Tatyana. Το ζευγάρι ξεκίνησε την σύνταξη του άρθρου το οποίο τελικά δημοσιεύτηκε το 1911.
Τα 4 παιδιά της οικογένειας Έρνφεστ.
Tatyana, Anne Galinka, Paul, Jr και Vassily.
Το 1907, το ζεύγος Έρνφεστ μετακόμισε στην Αγ. Πετρούπολη. Εκεί ο Πάουλ ήρθε σ' επαφή με τους  Yakov Tamarkin, Alexander Friedmann, Vladimir Steklov και άλλους φυσικούς ελπίζοντας σε κάποια πανεπιστημιακή θέση, χωρίς όμως να τα καταφέρει. Σ' αυτό το διάστημα ο Πάουλ πήρε μάστερ στη φυσική από το Πανεπιστήμιο της Αγ. Πετρούπολης, ενώ παράλληλα δούλευε με τη γυναίκα του πάνω στο άρθρο της στατιστικής μηχανικής που του είχε αναθέσει ο Klein.
Το 1911 δημοσίευσε στο περιοδικό Annalen der Physik μία σημαντική εργασία πάνω στις βασικές αρχές της κβαντικής θεωρίας.
Τον Ιανουάριο του 1912, ο Έρνφεστ ξεκίνησε μια περιοδεία σε πολλά πανεπιστήμια της Γερμανίας, Αυστρίας, Τσεχίας ψάχνοντας μια θέση. Τότε συνάντησε στην Πράγα για πρώτη φορά τον Αϊνστάιν κι αυτή η συνάντηση θα ήταν η αρχή μιας εξαιρετικής φιλίας. Στη διάρκεια αυτού του ταξιδιού έμαθε ότι ο Henri Poincaré είχε δημοσιεύσει μια εργασία στην κβαντική θεωρία, στην οποία κατέληγε σε παρόμοια αποτελέσματα με τη δική του. Επιστρέφοντας στην Αγ. Πετρούπολη πληροφορήθηκε ότι ο Poincaré είχε δημοσιεύσει την εργασία του προτού να μπορέσει ν' αποδείξει τη δική του συμβολή στην κβαντική θεωρία.
Το ζεύγος Έρνφεστ στο Leiden.
Τελικά η τύχη τού χαμογέλασε. Ο Lorentz επρόκειτο ν' αποχωρήσει και ο Arnold Sommerfeld πρότεινε τον Έρνφεστ με τα παρακάτω λόγια: "Διδάσκει σαν άρχοντας. Σπάνια έχω ακούσει έναν άνθρωπο να μιλά με τέτοια γοητεία και λάμψη. Σημαντικές φράσεις, πνευματώδη σχόλια και διαλεκτική είναι διαθέσιμα να διατυπωθούν από αυτόν μ' έναν εξαιρετικό τρόπο......  Ξέρει πώς να κάνει τα πιο δύσκολα πράγματα συγκεκριμένα και σαφή. Τα μαθηματικά επιχειρήματα χρησιμοποιούνται από αυτόν με εύκολα κατανοητές εικόνες."
Έτσι, στις 29 Σεπτεμβρίου 1912 ο Έρνφεστ έλαβε τηλεγράφημα που του ανακοίνωνε ότι είχε γίνει καθηγητής φυσικής στο Πανεπιστήμιο του Leiden. Έμεινε εκεί μέχρι το τέλος της ζωής του.
Μέρος της πολλαπλής συμβολής του Έρνφεστ στην κβαντική στατιστική, ήταν η κατανόηση της φύσης των φωτονίων και των ιδιοτήτων τους, όπως προέκυπτε από το νόμο ακτινοβολίας του Planck. Εργάστηκε στην κβαντική θεωρία που αφορούσε τα περιστρεφόμενα σώματα. Είχε σημαντική συνεισφορά στη Στατιστική Φυσική, την Κβαντομηχανική (θεώρημα του Έρνφεστ), τη Θερμοδυναμική και τις μετατροπές φάσεων.
Το 1924, ο Έρνφεστ (μέση) με φοιτητές του στο Leiden.
(Από αρ.)  Gerhard Dieke, Samuel Goudsmit,
Jan Tinbergen, Ralph Kronig και Enrico Fermi.
Παρά τη χαμηλή αυτοεκτίμησή του, ο Έρνφεστ ήταν εξαιρετικός δάσκαλος και προσπαθούσε να βρίσκεται σε συνεχή επαφή με τους φοιτητές του. Αν εκτιμούσε ότι ο ίδιος δεν μπορούσε να τους προσφέρει περισσότερα, τους εμψύχωνε και τους προέτρεπε να μεταβούν σε άλλα εκπαιδευτικά ιδρύματα στην Ευρώπη. Κατά τον Αϊνστάιν, με τον οποίο ήταν προσωπικός φίλος και ο Έρνφεστ τον θεωρούσε αδερφό του, ήταν ο καλύτερος δάσκαλος της γενιάς του. Όμως, ο Έρνφεστ δεν ήθελε να συμβαδίσει με την επανάσταση της Κβαντομηχανικής την οποία θεωρούσε λανθασμένη.
Το 1919 έγινε μέλος της Βασιλικής Ολλανδικής Ακαδημίας Τεχνών και Επιστημών.
Το σπίτι της οικογένειας Έρνφεστ
(Witte Rozenstraat 57, Leiden).
Μετά τη γέννηση (1918) του τέταρτου παιδιού του Vassily ('Wassik') που έπασχε από σύνδρομο Down, η έντονη στενοχώρια για την εξέλιξη του παιδιού του, του επανέφεραν την κατάθλιψη. Ήταν μια κατάσταση που με την πάροδο του χρόνου χειροτέρευε.
Το 1918 ο Έρνφεστ ξεκίνησε να αλληλογραφεί με τον Niels Bohr (Νιλς Μπορ). Επειδή στενοχωριόταν για τη διαφωνία μεταξύ Μπορ και Αϊνστάιν σχετικά με την κβαντική θεωρία, το Δεκέμβριο του 1925 τους έφερε στο σπίτι του στο Leiden, σε μια προσπάθεια να τους κάνει να συμφωνήσουν σε μια κοινή θέση. Αυτή η συμφωνία δεν επιτεύχθηκε κι ο Έρνφεστ στενοχωρέθηκε πάλι, γιατί πιέστηκε να συνταχτεί με τις απόψεις του ενός ή του άλλου.
Τον Μάιο του 1931, έγραφε ο Έρνφεστ στον Μπορ: "Έχω χάσει εντελώς την επαφή με τη θεωρητική φυσική. Δεν μπορώ να διαβάσω τίποτα πια κι αισθάνομαι ανίκανος να έχω ακόμη και την πιο μέτρια αντίληψη για το τι έχει νόημα στην πλημμύρα των άρθρων και των βιβλίων. Ίσως πλέον δεν μπορώ να βοηθηθώ από οτιδήποτε."
Δεκέμβριος 1925, ο Μπορ και ο Αϊνστάιν
στο σπίτι του Έρνφεστ στο Leiden.
Τον Αύγουστο 1932, ο Αϊνστάιν, βλέποντας την κατάσταση του φίλου του, έγραψε στη Διοίκηση του Πανεπιστημίου του Leiden εκφράζοντας την έντονη ανησυχία του και πρότεινε τρόπους για να μειωθεί ο φόρτος εργασίας του Έρνφεστ. Όμως τα πράγματα είχαν προχωρήσει πολύ.
Στις 25 Σεπτεμβρίου 1933, ο Πάουλ Έρνφεστ οπλισμένος μ' ένα πιστόλι επισκέφτηκε, στην κλινική του καθηγητή Jan Waterink στο Άμστερνταμ, το γιο του Wassik που νοσηλευόταν εκεί και τον πυροβόλησε. Στη συνέχεια γύρισε το όπλο στον εαυτό του και πυροβολήθηκε. Ο Wassik εξέπνευσε λίγες ώρες αργότερα από τον πατέρα του.
Πίσω σειρά: Αϊνστάιν, Έρνφεστ, Willem de Sitter.
Εμπρός σειρά: Arthur Eddington και Hendrik Lorentz.
26 Σεπτεμβρίου 1923, στο γραφείο του
De Sitter, Πανεπιστήμιο Leiden.
Ας δούμε τι έγραψαν για τον Πάουλ Έρνφεστ άνθρωποι που τον γνώρισαν.
Ο George Uhlenbeck που υπήρξε φοιτητής του, για τον τρόπο διδασκαλίας του. "Πρώτα ο ισχυρισμός, στη συνέχεια, η απόδειξη ... Η περίφημη διαύγειά του (δεν πρέπει) να συγχέεται με την αυστηρότητα. ... Δούλευε ουσιαστικά με ένα φοιτητή κάθε φορά και σχεδόν κάθε απόγευμα κατά τη διάρκεια της εβδομάδας."
Ο καλός του φίλος Αϊνστάιν που τους ένωνε και η κοινή αγάπη για τη μουσική: "Δεν ήταν απλώς ο καλύτερος δάσκαλος στο επάγγελμά μας που έχω γνωρίσει ποτέ. Ήταν επίσης αφιερωμένος με πάθος στην εξέλιξη και το πεπρωμένο των ανθρώπων, ειδικά των φοιτητών του. Η κατανόηση των άλλων, το να κερδίσει τη φιλία και την εμπιστοσύνη τους, η βοήθεια σε όποιον εμπλεκόταν σε εξωτερικούς ή εσωτερικούς αγώνες, η ενθάρρυνση του νεανικού ταλέντου - όλα αυτά ήταν ο πραγματικός του εαυτός, ίσως περισσότερο από την ενασχόλησή του με τα επιστημονικά προβλήματα."
Ο Έρνφεστ στο σπίτι του με τον Αϊνστάιν, που κρατά
στα πόδια του τον Paul Jr.
Το Αυστριακό Ινστιτούτο "ÖSTERREICHISCHE AKADEMIE DER WISSENSCHAFTEN" (OAW) για την κβαντική οπτική και την κβαντική πληροφορία που εδρεύει στη Βιέννη, ξεκίνησε από το 2015 να απονέμει κάθε χρόνο το Βραβείο Paul Ehrenfest, για την καλύτερη εργασία στη θεμελιώδη κβαντική φυσική.
Βίντεο "Life of Paul Ehrenfest" ("Η ζωή του Πάουλ Έρνφεστ") (αγγλικά, 9:19) από τον ιστότοπο Science 2k18.
"Ο Victor Weisskopf για τον Πάουλ Έρνφεστ", βίντεο από το Stefan University (αγγλικά, 2:34).
Άρθρο του Paul Halpern με τίτλο "The Tragic Fate of Physicist Paul Ehrenfest" ("Η τραγική μοίρα του φυσικού Πάουλ Έρνφεστ") στον ιστότοπο medium.
Αναμνηστική πλάκα για τον Πάουλ Έρνφεστ στο σπίτι του
στο Leiden. Η πλάκα τοποθετήθηκε στις 1 Μαΐου 1971,
από τη Λέσχη συζητήσεων Christiaan Huygens.
Άρθρο "Η φιλία του Αϊνστάιν και της Afanasyeva" (ολλανδικά).
Άρθρο "The Struggles of Paul Ehrenfest" ("Οι αγώνες του Πάουλ Έρνφεστ") από τον καθηγητή   Dwight E. Neuenschwander (αγγλικά).
"Paul Ehrenfest, Συλλογή επιστημονικών εργασιών" τόμος του 1959 από Martin J Klein, Eugene Higgins και το History of Science at Yale University.